Arnes dødsfall gjorde sterkt inntrykk på Fartein Valen. Natten Arne døde skal Valen ha hatt en drøm om at Arne var kommet til et bedre sted. Noen uker senere skrev han ned noen skisser basert på disse inntrykkene som også inkluderte koralen «Jesus er mitt håp og trøst» (tysk: «Jesus meine Zuversicht»). Men inntrykkene var ennå for sterke til at Valen klarte å gå videre med stoffet. Han tok først opp igjen arbeidet i januar 1940 og fullførte konserten 3. juni samme år.